Lagedi raudteejaam

Lagedi raudteejaam on raudteejaam Harjumaal Rae vallas Lagedi alevikus.

Lagedi raudteejaam asub Tallinnast 15 km kaugusel. Rong sõidab Balti jaamast Lagedile umbes 16 minutit. 

Jaamas on üks 150 m pikkune ja 550 mm kõrgune raudteedevaheline ooteplatvorm koos jalakäijate tunneliga.

Päevas peatub Lagedil umbes 29 elektrirongi liinil Tallinn–Aegviidu.
Kiir- ja ekspressrongid Lagedil ei peatu.
Piletihinnalt kuulub jaam II tsooni.http://elron.ee/wp-content/uploads/2016/01/elron_A2_hinnakiri_13012016.pdf

Lagedi jaamas asub 5 rööpapaari ja 18 pööret, lisaks kulgeb jaamast harutee tööstusterritooriumile ning raudtee Maardusse, millel liiguvad kaubarongid.Lagedi jaama tehnokorraldusakt; AS Eesti Raudtee

Ajalugu
pisi|vasakul|Lagedi endine jaamahoone
Lagedi pooljaam rajati aastal 1872 seoses paar aastat varem rajatud (Paldiski–)Tallinna–Narva raudteega. 
Peatus jäi avamisel Jüri kihelkonda Lagedi mõisa maadele. 

Seoses Balti raudtee riigistamisega 1893. aastal rajati 1890. aastate keskel Lagedile tüüpprojekti järgi ehitatud jaamahoone, mis ehitati analoogselt toonaste Ülemiste ja Sonda jaamahoonetega.YouTube'i video:"Kadrina jaam Balti era- ja riigiraudteel" – Hanno Talving; EVM maaarhitektuuri keskus

Peale reisijate ootesaali, kassa ja ametiruumidega jaamahoone paiknes raudteejaamas ka kaubaestakaad ja kaubaait. 

Puidust ühekorruseline Lagedi jaamahoone lammutati 1998. aasta kevadel.Ajalugu - Lagedi alevikMehis Helme "Eesti Raudteejaamad" (Tänapäev 2003)

Seoses Muuga sadama rajamisega ehitati 1980. aastate keskel Lagedi–Maardu raudteelõik, mis on praegugi kasutusel kaubarongide otseteena Muuga sadamasse ja ka Viimsisse. Sel teel järgneb Lagedile Maardu kaubajaam. 
Samal perioodil ehitati ka läbi Lagedi teine peatee ja rajati silikaattellistest ET-post, kus asuvad tänaseni jaama juhtimisseadmed.TALLINN - TAPA; Eesti Raudteeajaloo Selts

 Viited 

 Välislingid 

 Infot jaama kohta; fotod (vene keeles)
 FOTO: Lagedi jaamahoone aastal 1996; Baltic Trains Picture Gallery

Kategooria:Eesti raudteejaamad
Kategooria:Lagedi
Kategooria:Balti raudtee